Só maak jy 'n steak lekker … Westfalia wys hóé
JY LEES NOU Só maak jy 'n steak lekker … Westfalia wys hóé
Westfalia se avokado-olies.
Ken jy die verskillende tipes steak? En weet jy hoe lekker Westfalia se avokado-olie dit laat smaak? Lees hier en loer na nóg gebruike van avokado-olie!
Vir daardie ietsie ekstra vir jou braaivleis en steak, gebruik Westfalia se reeks avokado-olies. Dis in vier geure beskikbaar: gewoon, knoffel, suurlemoen en botter.
Westfalia-avokado-olie is cholesterolvry en bevat mono-onversadigde vetsure. Boonop is dit heerlik en veelsydig en deur die Hart-en-beroertestigting van Suid-Afrika goedgekeur. Dis landwyd in supermarkte beskikbaar.
Van links: Filet, ribsteak en filet-kebabs
Ken jy die verskillende tipes steak?
'n Beenlose snit wat gekenmerk word deur die dik laag vet aan die kant. Die sirloin word uit die heup van die dier gesny. Vinnige gaarmaakmetodes is geskik, soos panbraai.
Die snit met die meeste smaak en baie mense se nr. 1-keuse. Ribsteak is bekend vir die marmer-are wat die vet maak. Dis 'n baie sagte snit wat vinnig gaargemaak moet word. Perfek om te braai.
Dié snit is 'n kombinasie van sirloin en ribsteak, met die kenmerkende T-been wat die twee snitte skei. Geskik vir panbraai of oor die kole rooster. Gewoonlik die duurste snit.
Word gesny uit die agterkwart van die bees. Dit kan effe taai wees as dit nie verouder is nie. Dis geskik vir panbraai of oor die kole rooster.
Links: T-been Regs: Sirloin
Marineer? Nee wat, die lewe is heeltemal te kort. As jy goeie steak koop, is marineer glad nie nodig nie.
Plaas steak by kamertemperatuur in 'n plat bak en bedruip dit met Westfalia se avokado-olie. As jy die gewone of botter-geur gebruik, kan jy een of twee suurlemoene se sap daaroor uitdruk en dit verder geur met sout en varsgemaalde swartpeper. Vir die suurlemoen- of knoffel-geur is sout en peper genoeg.
Verhit riffelpan tot vuurwarm.
Braai 4-5 minute per kant vir halfgaar, 5-5½ minute per kant vir mediumgaar, 6-7 minute per kant vir medium, en 7-8 minute per kant vir gaar.